కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
విరాట్ కోహ్లి ఎంపికే నాకు శాపమైంది..!
భారత కెప్టెన్ విరాట్ కోహ్లీని 2008లో జట్టులోకి ఎంపిక చేసినందుకు తాను చీఫ్ సెలక్టర్ పదవిని కోల్పోవాల్సి వచ్చిందని
TNN | Updated:
Mar 8, 2018, 12:37PM IST
విరాట్ కోహ్లి ఎంపికే నాకు శాపమైంది..!
భారత కెప్టెన్ విరాట్ కోహ్లీని 2008లో జట్టులోకి ఎంపిక చేసినందుకు తాను చీఫ్ సెలక్టర్ పదవిని కోల్పోవాల్సి వచ్చిందని దిలీప్ వెంగ్&zwnj;సర్కార్ వెల్లడించారు. ముంబయిలో తాజాగా జరిగిన ఓ సమావేశంలో మాట్లాడిన వెంగ్&zwnj;సర్కార్.. అప్పట్లో తమిళనాడు బ్యాట్స్&zwnj;మెన్ బద్రీనాథ్&zwnj;ని పక్కన పెట్టి విరాట్ కోహ్లీని జట్టులోకి ఎంపిక చేసినట్లు వివరించారు. దీంతో.. బీసీసీఐ కోశాధికారిగా ఉన్న ఎన్. శ్రీనివాసన్.. బోర్డులో తన పలుకుబడిని వినియోగించి చీఫ్ సెలక్టర్ పదవి నుంచి తనని తొలగించాడన్నారు. చెన్నై సూపర్ కింగ్స్&zwnj; జట్టుకి యజమానిగా ఉన్న ఆయన.. తన జట్టుకి చెందిన బద్రీనాథ్&zwnj;ని టీమిండియా నుంచి పక్కకు తప్పించడాన్ని జీర్ణించుకోలేకపోయారని వెంగ్&zwnj;సర్కార్ వెల్లడించారు.
&lsquo;2008లో శ్రీలంక పర్యటన కోసం భారత జట్టుని ఎంపిక చేసేందుకు సెలక్షన్ కమిటీ సమావేశమైంది. ఆ ఏడాది అండర్-19 ప్రపంచకప్&zwnj;లో భారత్&zwnj;కి కెప్టెన్&zwnj;గా టైటిల్&zwnj;ను అందించిన విరాట్ కోహ్లీని జట్టులోకి తీసుకుందామని నేను ప్రతిపాదించాను. దానికి మిగిలిన నలుగురు సెలక్టర్లు కూడా అంగీకారం తెలిపారు. కానీ.. అప్పటి కోచ్ గ్యారీ కిరిస్టన్, మహేంద్రసింగ్ ధోనీ ఈ ప్రతిపాదనను తిరస్కరించారు. దీనికి కారణం ధోనీ.. చెన్నై సూపర్&zwnj;కింగ్స్&zwnj;కి ఆడుతున్న బద్రీనాథ్&zwnj;ని జట్టులోకి తీసుకురావాలని ఆశిస్తుండటం, అప్పటి వరకు కోహ్లీ ఆటని వారు చూడకపోవడం కారణాలుగా నేను ఊహించాను. దీంతో.. కోహ్లి ఆటని నేను చూశానని.. అతడికి జట్టులో చోటివ్వాల్సిందేనని పట్టుబట్టాను. చివరికి కోహ్లిని ఎంపిక చేస్తే.. బద్రీనాథ్&zwnj;ని జట్టు నుంచి పక్కకి తప్పించాల్సిన పరిస్థితి ఏర్పడింది. చివరికి సెలక్టర్లు కోహ్లివైపే మొగ్గు చూపారు. ఈ కారణంగా ఎన్. శ్రీనివాసన్ నా చీఫ్ సెలక్టర్ పదవికి ఎసరు పెట్టాడు&rsquo; అని వెంగ్&zwnj;సర్కార్ వెల్లడించారు.
2008, ఆగస్టు 18న శ్రీలంకపై తొలి వన్డేలో గౌతమ్ గంభీర్&zwnj;తో కలిసి ఓపెనర్&zwnj;గా ఆడిన విరాట్ కోహ్లి (12: 22 బంతుల్లో 1x4) నిరాశపరిచాడు. ఈ మ్యాచ్&zwnj;లో శ్రీలంక 8 వికెట్ల తేడాతో గెలుపొందింది. మొత్తంగా ఐదు వన్డేల ఆ సిరీస్&zwnj;లో విరాట్ కోహ్లి వరుసగా 12, 37, 25, 54, 31 పరుగులు చేశాడు. ఆ తర్వాత.. 2011 ప్రపంచకప్.. 2014లో ఆస్ట్రేలియా గడ్డపై వరుసగా నాలుగు అసాధారణ శతకాలు బాదడంతో కోహ్లి పేరు మార్మోగిపోయింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.